Ralf Schumacher|  
JAV GP, 2005 |
| Karjera Formulėje 1 |
| Tautybė | Vokietija vokietis |
| Komanda | {{{Komanda}}} |
| Dalyvauta GP | 181 (180 startas) |
| Čempionas | - |
| Pergalių | 6 |
| Podiumai | 27 |
| Pole pozicijos | 6 |
| Greičiausių ratų | 8 |
| Pirmas GP | Australijos Grand Prix (1997) |
| Pirmoji pergalė | San Marino Grand Prix (2001) |
| Paskutinė pergalė | Prancūzijos Grand Prix (2003) |
| Paskutinis GP | Brazilijos Grand Prix (2007) |

JAV GP, 2003
**Ralfas Šumacheris** (vok. *Ralf Schumacher*; g. 1975 m. birželio 30 d. Hiurte, netoli Kelno miesto, Vokietija) – vokiečių lenktynininkas, iki 2007 m. pilotavęs Formulės-1 bolidus, o šiuo metu lenktyniaujantis DTM čempionate.

Karjera
-------

Kaip ir jo vyresnysis brolis, Ralfas pradėjo nuo kartingo. Būdamas 3-jų metų amžiaus jis jau suko ratus savo tėvo Rolfo Šumacherio trasoje. Kai tik amžius leido, Ralfas pradėjo atstovauti Vokietijos F-3. 1994 metais jis baigė čempionatą 3-je vietoje, jį aplenkė tik Jorgas Mulleris bei Alex Wurz.

Kitą sezoną Ralfas baigė 2-je vietoje, o čempionu tapo N. Fontana. Tačiau jie vėl susitiko Japonijos F-3000, ir šį kartą čempionatą laimėjo vokietis.

Formulės 1 karjera
------------------

### Jordan

1997 m. Ralfas tapo Jordan pilotu ir savo trečiose lenktynėse finišavo 3-je vietoje.

Geriausiu jo rezultatu buvo pasirodymas Belgijos GP metu 1998 m. kai jis finišavo paskui komandos draugą, lenktynių nugalėtoją Damoną Hillą.

### Williams

Atstovaudamas Williams 1999 m. Ralfas surinko 35 taškus ir sezoną baigė 6-je vietoje. Geriausi rezultatai: trečias Australijoje ir D. Britanijoje, bei antras Italijoje.

2000 m. jis vėl atstovavo *Williams* ir 8-se iš 17-os lenktynių finišavo taškuose. Rezultatas: 24 taškai ir 5 vieta bendroje čempionato įskaitoje.

Ne visai pavykęs Ralfo sezonas buvo 2001 m. Gera pradžia, silpna pabaiga. Sezono geriausiais momentais laikomos jo pergalės San Marine, Kanadoje ir Vokietijoje. Jų galėjo būti ir daugiau, tačiau **Williams FW23** buvo greitas, bet nepatikimas bolidas. Sezoną Ralfas baigė 4-je vietoje pilotų įskaitoje.

2002 m. sezonas buvo kiek panašus į prieš tai buvusius: puiki pradžia, bet šiek tiek prastesnė pabaiga. Rezultatas – 42 taškai ir 4 vieta asmeninėje įskaitoje.

2003 metų sezone Ralfas vėl atstovavo *Williams* ir čempionatą užbaigė 5-je vietoje, surinkęs 58 taškus.

2004 metai Ralfui buvo nesėkmingi, nes nežiūrint į neypatingai gerus rezultatus jis dar pateko į rimtą avariją JAV GP metu ir praleido trečdalį sezono.

### Toyota

2005 m. Ralfas perėjo į Toyota ekipą, su kurią yra pasirašęs ilgalaikę sutartį, tačiau debiutas ne visai pasisekė, komandos kolega J. Trulis deramai pasipriešino vokiečiui.

2007 m. spalio 1 d. Ralfas Šumacheris pranešė, jog baigia karjerą Toyota komandoje ir apie tolesnius planus praneš pasibaigus F1 2007 m. sezonui.

Formulės 1 rezultatai
---------------------

| Metai | Komanda | Taškai | Vieta |
| --- | --- | --- | --- |
| 2007 | Toyota | 5 | 16 |
| 2006 | Toyota | 20 | 10 |
| 2005 | Toyota | 45 | 6 |
| 2004 | Williams | 24 | 9 |
| 2003 | Williams | 58 | 5 |
| 2002 | Williams | 42 | 4 |
| 2001 | Williams | 49 | 4 |
| 2000 | Williams | 24 | 5 |
| 1999 | Williams | 35 | 6 |
| 1998 | Jordan | 14 | 10 |
| 1997 | Jordan | 13 | 11 |

DTM karjera
-----------

2008 m. vasario 19 d. vokietis oficialiai pranešė, jog pereina lenktyniauti į DTM seriją.

Buvęs „Toyota" komandos pilotas Ralfas Šumacheris šiame čempionate vairuoja Trilux AMG C klasės Mercedes automobilį.

Šeima
-----

Žmona – Cora, sūnus – Davidas (g. 2001).

Šaltiniai
---------

1. ↑  R. Šumacheris paliks „Toyota" www.f-1.lt naujiena Archyvuota kopija 2007-10-04 iš Wayback Machine projekto.
2. ↑  R. Šumacheris lenktyniaus DTM Archyvuota kopija 2008-02-19 iš Wayback Machine projekto.

Nuorodos
--------

* Ralf Schumacher tinklalapis
* Ralf Schumacher Vídeo